CELEX: 32021D1886
Language: hu
Date: 2021-10-27 00:00:00
Title: A Bizottság (EU) 2021/1886 végrehajtási határozata (2021. október 27.) az (EU) 2019/570 végrehajtási határozatnak a vegyi, a biológiai, a radiológiai és a nukleáris incidensek területén igénybe vehető rescEU-képességek készletfelhalmozásának tekintetében történő módosításáról (az értesítés a C(2021) 7570. számú dokumentummal történt) (EGT-vonatkozású szöveg)

2021.10.29.   
               
               
                  HU
               
               
                  Az Európai Unió Hivatalos Lapja
               
               
                  L 386/35
               
            
         A BIZOTTSÁG (EU) 2021/1886 VÉGREHAJTÁSI HATÁROZATA
         (2021. október 27.)
         az (EU) 2019/570 végrehajtási határozatnak a vegyi, a biológiai, a radiológiai és a nukleáris incidensek területén igénybe vehető rescEU-képességek készletfelhalmozásának tekintetében történő módosításáról
         
            
               (az értesítés a C(2021) 7570. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós polgári védelmi mechanizmusról szóló, 2013. december 17-i 1313/2013/EU európai parlamenti és tanácsi határozatra (1) és különösen annak 32. cikke (1) bekezdésének g) pontjára,
         mivel:
         
                     (1)
                  
                  
                     Az 1313/2013/EU határozat meghatározza a rescEU jogi keretét. A rescEU egy uniós szintű tartalékkapacitás, melynek célja az olyan kezelhetetlen helyzetekben való segítségnyújtás, amelyekben a tagállami szinten meglévő és a tagállamok által az európai polgári védelmi eszköztár céljára rendelkezésre bocsátott képességek összessége nem elegendő a természeti és ember okozta katasztrófákra való hatékony reagálás biztosításához.
                  
               
                     (2)
                  
                  
                     Az 1313/2013/EU határozat 12. cikkének (2) bekezdésével összhangban a rescEU kapacitások meghatározása során figyelembe kell venni az azonosított és újonnan felmerülő kockázatokat, az általános képességeket és az uniós szintű képességhiányokat. Ugyanez a cikk meghatározza azt a négy területet, amelyre a rescEU-nak elsősorban összpontosítania kell: légi erdőtűzoltás, sürgősségi orvosi ellátás, vegyi, biológiai, radiológiai és nukleáris incidensek, valamint szállítás és logisztika.
                  
               
                     (3)
                  
                  
                     Az (EU) 2019/570 bizottsági végrehajtási határozat (2) meghatározza a rescEU kezdeti összetételét a képességek és a minőségi követelmények tekintetében. A rescEU kapacitástartaléka jelenleg légi erdőtűzoltó képességekből, evakuáló mentőrepülési képességekből, sürgősségi segélyszolgálati csoportokból és az orvostechnikai felszerelés és/vagy az egyéni védőeszközök készleteinek felhalmozásából (a továbbiakban: egészségügyi készletfelhalmozás), valamint vegyi, biológiai, radiológiai és nukleáris mentesítési képességekből áll.
                  
               
                     (4)
                  
                  
                     Az azonosított és újonnan felmerülő kockázatok, valamint a képességek és a képességhiányok uniós szintű elemzése alapján szükségesnek mutatkozik a vegyi, a biológiai, a radiológiai és a nukleáris incidensek területén készletfelhalmozás céljából rescEU-képességeket (a továbbiakban: vegyi, biológiai, radiológiai és nukleáris készletfelhalmozási képességek) kialakítani.
                  
               
                     (5)
                  
                  
                     A rescEU keretében létrehozandó vegyi, biológiai, radiológiai és nukleáris készletfelhalmozási képességeknek lehetővé kell tenniük a vegyi, a biológiai, a radiológiai és a nukleáris incidensekre való reagálást. A vegyi, a biológiai, a radiológiai és a nukleáris területtel kapcsolatos készletfelhalmozási képességek teljes körű kiépítése azzal az előnnyel jár, hogy a szóban forgó képességek olyan helyzetekre is tudnak reagálni, amelyekben többféle anyag is szerepet játszik, tehát hatékony több szempontú bevethetőséget képesek biztosítani.
                  
               
                     (6)
                  
                  
                     A rescEU vegyi, biológiai, radiológiai és nukleáris készletfelhalmozási képességeinek fő feladata, hogy vegyi, biológiai, radiológiai és nukleáris ellenintézkedéseket – például egyéni védőeszközöket, eszközöket, laboratóriumi felszereléseket és logisztikai elemeket – biztosítsanak, amelyeket a vegyi, biológiai, radiológiai és nukleáris eseményekre való reagálás céljából lehet bevetni. Ezeket a vegyi, biológiai, radiológiai és nukleáris ellenintézkedéseket az infrastruktúra, épületek, járművek, felszerelések és kritikus bizonyítékok tekintetében az elszigetelten vagy együttesen megjelenő vegyi, biológiai, radiológiai és nukleáris hatóanyagok esetében bevetett egyéb rescEU-képességek támogatására is fel lehetne használni, és magukban foglalhatnának terápiás készítményeket és más, az elsődleges beavatkozók és a lakosság egésze számára szükséges megfelelő eszközöket. A vegyi, biológiai, radiológiai és nukleáris készletfelhalmozási kapacitásokat az egészségügyi készletfelhalmozási kapacitásokkal kiegészítve kell kiépíteni.
                  
               
                     (7)
                  
                  
                     Az 1313/2013/EU határozat 12. cikkének (4) bekezdése szerint a rescEU részét képező reagálási képességekre vonatkozó minőségi követelményeket a tagállamokkal konzultálva kell megállapítani.
                  
               
                     (8)
                  
                  
                     A vegyi, a biológiai, a radiológiai és a nukleáris készletfelhalmozási képességeket az alacsony valószínűségű, de nagy hatású katasztrófákkal kapcsolatos kockázatokra való reagálás érdekében, az (EU) 2019/570 végrehajtási határozat 3e. cikke szerinti elszámolható költségkategóriákkal összhangban, a tagállamokkal folytatott konzultációt követően kell létrehozni.
                  
               
                     (9)
                  
                  
                     Annak érdekében, hogy az 1313/2013/EU határozat 21. cikkének (3) bekezdésével összhangban uniós pénzügyi támogatást lehessen nyújtani a vegyi, a biológiai, a radiológiai és a nukleáris készletfelhalmozási képességek kialakításához, az említett határozat Ia. mellékletében meghatározott kategóriák figyelembevételével meg kell állapítani azok elszámolható költségét.
                  
               
                     (10)
                  
                  
                     Az (EU) 2019/570 végrehajtási határozatot ezért ennek megfelelően módosítani kell.
                  
               
                     (11)
                  
                  
                     Az e határozatban előírt intézkedések összhangban vannak az 1313/2013/EU határozat 33. cikkének (1) bekezdése szerinti bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2019/570 végrehajtási határozat a következőképpen módosul:
            
                        1.
                     
                     
                        A 2. cikk (2) bekezdése a következőképpen módosul:
                        
                                    a)
                                 
                                 
                                    a g) pont helyébe a következő szöveg lép:
                                    
                                                „g)
                                             
                                             
                                                vegyi, biológiai, radiológiai és nukleáris mentesítési képességek;”
                                             
                                          
                              
                                    b)
                                 
                                 
                                    a szöveg a következő h) ponttal egészül ki:
                                    
                                                „h)
                                             
                                             
                                                vegyi, biológiai, radiológiai és nukleáris készletfelhalmozási képességek.”
                                             
                                          
                              
                  
                        2.
                     
                     
                        A 3a. cikk helyébe a következő szöveg lép:
                        
                           „3a. cikk
                           A rescEU evakuáló mentőrepülési képességeivel, a 3-as típusú sürgősségi segélyszolgálati csoporttal összefüggő képességekkel, az egészségügyi készletfelhalmozással, a vegyi, biológiai, radiológiai és nukleáris mentesítéssel és a vegyi, biológiai, radiológiai és nukleáris készletfelhalmozási képességekkel kapcsolatos elszámolható költségek
                           A rescEU képességek összes elszámolható költségének meghatározása során az 1313/2013/EU határozat Ia. melléklete szerinti valamennyi költségkategóriát figyelembe kell venni.”
                        
                     
                  
                        3.
                     
                     
                        A 3b., a 3c. és a 3f. cikket el kell hagyni;
                     
                  
                        4.
                     
                     
                        A 3e. cikk (3) és (4) bekezdésének helyébe a következő szöveg lép:
                        
                           „(3)   A 2. cikk (2) bekezdésének c)–h) pontjában említett rescEU-képességek létrehozása alacsony valószínűségű, de nagy hatású katasztrófákkal kapcsolatos kockázatok kezelése céljából történik.
                        
                        
                           (4)   Amennyiben a 2. cikk (2) bekezdésének c)–h) pontjában említett rescEU-képességek bevetésére az uniós mechanizmus keretében kerül sor, az 1313/2013/EU határozat 23. cikkének (4b) bekezdésével összhangban az uniós pénzügyi támogatás a műveleti költségek 100 %-át fedezi.”;
                        
                     
                  
                        5.
                     
                     
                        A melléklet e határozat mellékletével összhangban módosul.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. október 27-én.
            
               
                  a Bizottság részéről
               
               Janez LENARČIČ
               
                  a Bizottság tagja
               
            
         
         
            (1)  HL L 347., 2013.12.20., 924. o.
         
         
            (2)  A Bizottság (EU) 2019/570 végrehajtási határozata (2019. április 8.) az 1313/2013/EU európai parlamenti és tanácsi határozat végrehajtására a rescEU-képességekkel összefüggésben alkalmazandó szabályok megállapításáról, valamint a 2014/762/EU bizottsági végrehajtási határozat módosításáról (HL L 99., 2019.4.10., 41. o.).
      
      
         
            MELLÉKLET
            Az (EU) 2019/570 végrehajtási rendelet melléklete a következő 8. szakasszal egészül ki:
            „8.   Vegyi, biológiai, radiológiai és nukleáris ellenintézkedések és/vagy egyéni védőeszközök készletfelhalmozása a vegyi, biológiai, radiológiai és nukleáris incidensek területén való segítségnyújtás céljából
            
            
                        Feladatok
                     
                     
                        
                                    —
                                 
                                 
                                    Vegyi, biológiai, radiológiai és nukleáris ellenintézkedések – többek között egyéni védőeszközök, eszközök, laboratóriumi felszerelések és logisztikai elemek – készletfelhalmozása, valamint más rescEU képességek, mint például a vegyi, biológiai, radiológiai és nukleáris anyagokkal szembeni mentesítési és felderítési, felügyeleti és nyomonkövetési kapacitások a vegyi, biológiai, radiológiai és nukleáris eseményekre való felkészültség és reagálás céljából, többek között a határokon átnyúló egészségügyi veszélyekre való reagálás céljából történő kiegészítése és támogatása  (1).
                                 
                              
                  
                        Képességek
                     
                     
                        
                                    —
                                 
                                 
                                    Személyek, infrastruktúra, épületek, járművek, érzékeny berendezések és/vagy kritikus bizonyítékok mentesítésére szolgáló anyagok és rendszerek (2), beleértve a toxikus ipari vegyi anyagokkal, az elismert harcanyagokkal, a fertőzést okozó biológiai anyagokkal (kórokozókkal) és biotoxinokkal, valamint a radionuklidokkal való lehetséges szennyeződést;
                                 
                              
                                    —
                                 
                                 
                                    a felderítéshez, mintavételhez, azonosításhoz, felügyelethez és ellenőrzéshez szükséges anyagok és eszközök annak érdekében, hogy a vegyi, biológiai, radiológiai és nukleáris hatóanyagoknak potenciálisan kitett környezet biztonságos maradjon;
                                 
                              
                                    —
                                 
                                 
                                    a szennyeződés elszigeteléséhez, valamint a hulladék és a káros melléktermékek – beleértve a szennyezett vizet és a ruházatot – kezeléséhez szükséges anyagok és rendszerek;
                                 
                              
                                    —
                                 
                                 
                                    a vegyi, biológiai, radiológiai és nukleáris események során a tűz elszigeteléséhez és elfojtásához szükséges anyagok és rendszerek;
                                 
                              
                                    —
                                 
                                 
                                    orvosi elsővonalbeli kezelések, oltóanyagok (3), releváns generikus gyors diagnosztikai készletek és ellenmérgek vegyi, biológiai, radiológiai és nukleáris hatóanyagok ellen (pl. atropin és jód tabletták);
                                 
                              
                                    —
                                 
                                 
                                    segéd- és egyszer használatos anyagok, például a vegyi, biológiai, radiológiai és nukleáris reagálást kiegészítő ürítők és fogyóeszközök, a karbantartáshoz és a készenléti üzemmódhoz szükséges szerszámok (pl. légpalacktöltők), különböző hatóanyagokkal szennyezett anyagok tartályai;
                                 
                              
                                    —
                                 
                                 
                                    vegyi, biológiai, radiológiai és nukleáris eseményekhez kapcsolódó logisztikai segédelemek, például – de nem kizárólag – sátrak, logisztikai konténerek, az áldozatok szállítására szolgáló felszerelések és kórházi fertőtlenítő sátrak;
                                 
                              
                                    —
                                 
                                 
                                    egyéni védőeszközök (4) és adott esetben ezek regeneráló vagy utántöltő rendszerei azon személyek számára, akik frontvonalbeli munkavállalóként, vagy a lakosság tagjaként veszélyeztetettnek minősülnek (5);
                                 
                              
                                    —
                                 
                                 
                                    laboratóriumi felszerelés, beleértve a mintavételi felszereléseket, laboratóriumi reagenseket, berendezéseket és fogyóeszközöket (6) a laboratóriumi diagnosztikai képesség biztosításához a vegyi, biológiai, radiológiai és nukleáris veszélyekkel összefüggésben;
                                 
                              
                                    —
                                 
                                 
                                    hullaszállító zsákok vegyi, biológiai, radiológiai és nukleáris szennyeződéssel kapcsolatos halálesetekhez;
                                 
                              
                                    —
                                 
                                 
                                    az azonosított kockázatnak megfelelően szükség szerint bármely egyéb tétel.
                                 
                              
                  
                        Fő elemek
                     
                     
                        
                                    —
                                 
                                 
                                    Megfelelő raktározási létesítmények az Unión belül  (7) és megfelelő készletfelhalmozás-ellenőrzési rendszer;
                                 
                              
                                    —
                                 
                                 
                                    szükség esetén a »Képességek« szakaszban említett termékek megfelelő csomagolását, szállítását és célba érését biztosító megfelelő eljárások;
                                 
                              
                                    —
                                 
                                 
                                    a »Képességek« szakaszban említett termékek felügyeletére és kezelésére megfelelően képzett személyzet;
                                 
                              
                                    —
                                 
                                 
                                    a nemzetközi szabványoknak és működési modelleknek, például az EU-, WHO- vagy NATO-szabványoknak való megfelelés megfelelő szintje, beleértve adott esetben a vonatkozó uniós jogszabályokat is.
                                 
                              
                  
                        Bevethetőség
                     
                     
                        
                                    —
                                 
                                 
                                    A felajánlás elfogadását követő legfeljebb 12 órán belüli mozgósíthatóság.
                                 
                              
                  
               (1)  Az 1082/2013/EU határozatban meghatározottak szerint.
            
               (2)  Például az egyéni védőeszközök regeneráló és utántöltő rendszerei.
            
               (3)  Az oltóanyagokra vonatkozó minőségi követelmények a fenti 6. pontban foglaltakkal megegyezőek.
            
               (4)  Ez a következő kategóriákra terjed ki: i. a szem védelme; ii. a kéz védelme; iii. légzésvédelem; iv. a test védelme; valamint v. a láb védelme, különböző méretekben.
            
               (5)  Lásd a 2. lábjegyzetet.
            
               (6)  Ez magában foglalhatja – habár nem kizárólagosan – az RT-PCR (reverz transzkripciós polimeráz láncreakció) reagenseket, például enzimeket, az RNS-extrakciós reagenseket, az RNS-extrakciós gépidőt, a PCR (polimeráz láncreakció) gépidőt, a primer és próba reagenseket, a pozitív kontroll reagenseket, a PCR-laboratóriumi fogyóeszközöket (pl. kémcsövek és tálcák) és a fertőtlenítőszereket.
            
               (7)  A logisztikai és raktározási létesítmények szempontjából „az Unión belül” kifejezés a tagállamok és az uniós polgári védelmi mechanizmus részt vevő államainak területét öleli fel.”